[{"text_idx": "#000001", "text": "Disgrifiad o\u2019r llun, Bydd y ganolfan yn agor ei ddrysau i'r cyhoedd ar ei newydd wedd ddydd Llun"}, {"text_idx": "#000002", "text": "Mae paratoadau terfynol yn cael eu gwneud wrth i ganolfan hamdden Nova ym Mhrestatyn ail-agor ei ddrysau."}, {"text_idx": "#000003", "text": "Mae'r ail-ddatblygiad \u00a34.4m wedi trawsnewid y ganolfan ac wedi creu 30 o swyddi newydd."}, {"text_idx": "#000004", "text": "Bydd yn agor ei ddrysau i'r cyhoedd ddydd Llun."}, {"text_idx": "#000006", "text": "Ymhlith y cyfleusterau newydd yno mae ystafell ffitrwydd a chaffi. Hefyd mae unedau adwerthu, lle chware i blant a sawl stiwdio amlbwrpas."}, {"text_idx": "#000007", "text": "Mae'r cynllun hefyd wedi cael ei ymestyn i gynnwys ailwampio'r bloc toiledau cyhoeddus ynghyd a\u0302 gwelliannau i ardal y promena\u0302d."}, {"text_idx": "#000009", "text": "Mae'r datblygiad wedi creu dros 30 o swyddi yn y Nova a chyfleusterau hamdden eraill ar draws Sir Ddinbych."}, {"text_idx": "#000010", "text": "Dywedodd y Cynghorydd Huw Jones, Aelod Arweiniol y Cabinet dros Hamdden: \"Mae hon yn foment hanesyddol i Sir Ddinbych ac ar gyfer yr hyn sydd i'w gynnig o ran hamdden ar yr arfordir. Rydym wedi cyflawni ein haddewid i ddarparu cyfleuster hamdden ac atyniad o'r radd flaenaf ar yr arfordir, ac rydym yn falch iawn o'r hyn a gyflawnwyd."}, {"text_idx": "#000011", "text": "\"Y Nova yw un o'r buddsoddiadau mwyaf gan y Cyngor yn yr ardal yn y cyfnod diweddar. Rydym yn cydnabod gwir werth y cyfleusterau proffesiynol ar gyfer iechyd a lles trigolion ac ymwelwyr. Dyna pam roedd y Cyngor yn hyderus i fuddsoddi mewn cyfnod o gyfyngiadau ariannol.\""}, {"text_idx": "#000013", "text": "\"Er y bydd ymwelwyr ymhlith ein cynulleidfa darged, mae hwn hefyd yn gyfleuster ac yn atyniad i bobl leol. Rydym wedi derbyn cefnogaeth wych gan y gymuned leol cyn ac yn ystod y gwaith adeiladu a byddem wrth ein bodd yn gweld pobl leol yn dod a chefnogi'r Nova. Ni fyddant yn cael eu siomi\"."}]